Document ID: 32002R0797

Uredba Komisije (ES) št. 797/2002
z dne 14. maja 2002
o spremembi prilog III in VIII k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1], kakor je bila nazadnje spremenjena z Uredbo Komisije (ES) št. 27/2002 [2], in zlasti člena 19 Uredbe,
ob upoštevanju naslednjega:
(1) Svet je z Uredbo (ES) št. 2474/2000 [3] sprejel seznam tekstilnih izdelkov in oblačil, ki jih je treba 1. januarja 2002 vključiti v GATT 1994.
(2) Ljudska republika Kitajska je 11. decembra 2001 postala polnopravna članica Svetovne trgovinske organizacije. Tajvan je postal polnopravni član 1. januarja 2002.
(3) Potrdilo o poreklu blaga in izvozno potrdilo, ki ju uporablja Tajvan, se rahlo razlikujeta od standardnega vzorca iz Uredbe (EGS) št. 3030/93. Tajvanski organi so predložena vzorca potrdil.
(4) Določbe o prožnosti za obe državi, kakor so določene v Uredbi (EGS) št. 3030/93, je treba prilagoditi, tako da bodo v skladu z mednarodnimi obveznostmi Skupnosti.
(5) Uredbo (EGS) št. 3030/93 je treba ustrezno spremeniti.
(6) Da bi zagotovili, da Skupnost izpolnjuje svoje mednarodne obveznosti, morajo ukrepi, predvideni s to uredbo, začeti veljati 1. januarja 2002.
(7) Ukrepi, predvideni v tej uredbi, so v skladu z mnenjem Odbora za tekstil -
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni na naslednji način:
1. Priloga III se spremeni v skladu z delom A Priloge k tej uredbi.
2. Priloga VIII se nadomesti z besedilom, navedenim v delu B Priloge k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 1. januarja 2002 dalje.
Ta uredba je v celoti zavezujoča in neposredno uporablja v vseh državah članicah.
V Bruslju, 14. maja 2002

Labels: 1
3
5